باشباخان بینعلی ییلدیریم، ثابیتلیگین قالیجی حالا گتیریلمه‌سی‌نین یولو باشقانلیقدان گئچدیگینی سؤیله‌دی.
باشباخان بینعلی ییلدیریم، چاملیجا باغلانتی یولوندا تشکیل ائدیلن ایستانبول اولوسلارآراسی فینانس مرکزی و خیدمت بینا‌لاری‌نین تمل آتما مراسیمینه قاتیلدی.
مراسیمده دانیشان ییلدیریم، "بیر ایشیمیز داها قالدی. تورکیه‌ده ثابیتلیگین داوام ائتمه‌سی لازیم‌دیر. ثابیت‌لیک داوام ائده‌جک. تورکیه بؤیومه‌یه داوام ائده‌جک. نئجه اولا‌جاق؟ باشقانلیقلا اولا‌جاق. ایندی دئییریک کی سیاسی پارتی‌لره، میللته هامینیزین سؤزو وار، بیزیم ده سؤزوموز وار، ج.ح.پ-نین ده م.ح.پ-نین ده سؤزو وار. نه دئدیک؟ هر سئچکیده دئدیک کی یئنی آنایاسانی یاپاجاییق و تورکیه‌ده ثابیت‌لیگی قالیجی حالا گتیرجییک. ثابیتلیگین قالیجی حالا گتیریلمه‌سی‌نین یولو باشقانلیقدان گئچیر. عکس حالدا باخین 7 ژوئنده نه‌لر یاشادیق. حؤکومت قورولاممادی. اگر بئله داوام ائتسیدی بو گون تورکیه پ‌کاکا ایله، فئتؤیله، داعشله موباریزه ائده بیلردی می؟ آللاه‌دان میللت بونو گؤردو و قرارینی دییشدیردی، آک پارتینی 1 نوامبردا ایش باشینا گتیردینیز. بئله‌لیکله ضعیف ایقتیدارلاردان میللتی قورتارماق، میلی بیرلیگی قوووتلندیرمک اوچون باشقانلیق سیستمینه احتیاج وار" دئدی.
باشباخان ییلدیریم، "دونیانین ان بؤیوک هاوالیمانی، یعنی ایستانبول هاوالیمانی‌... بو پروژه‌نین ائدری نه قدر بیلیرسینیزمی؟ 35 میلیارد. 35 میلیارد نه آنلاما گلیر سیزه دئییم. دونیانین ایری‌لی خیردا‌لی بیر چوخ اؤلکه‌سی‌نین بودجه‌سین‌دن داها بؤیوک. هارا‌دان هارا. 70 سنده محتاج اولان بیر تورکیه‌دن، تک باشینا 35 میلیاردلیق یاتیریم یاتیران، دونیانین ان بؤیوک هاوالیمانینی ایستانبولا قازاندیران بیر تورکیه‌یه گلدیک" دئدی.
ایلدیریم، "ایستانبول فینانس اوچون، یاتیریملار اوچون، سرمایچی‌لره قایناق اوچون ان ایده‌آل یئر. اونون اوچون بورایا، بو مرکزه احتیاج وار و بونون قرارینی وئردیک. اینشاالله 1-2 ایل ایچری‌سینده، بورا‌لاردا بؤیوک بینا‌لار تامام‌لانا‌جاق و مالیه مرکزی ایشه داوام ائده‌جک" دئیه دانیشدی.
